Document ID: /roh_data/filtered/fineweb-2-filterrobots_roh.jsonl.gz/203

Arver igl Alpsu
annada 46, nr. 22 dils 28 da matg 1902
Sco ina depescha ha relatau a nus jer ha il cussegl grond sin proposiziun fatga denter auter era concludiu de commissionar nossa regenza de voler effectuar tier il cussegl federal e tier la regenza uranèsa, che da 1903 naven vegni l‘ Alpsu mintgamai aviarta cugl 1 Juni. Lein sperar, che quei davos sforz effectueschi, suenter ch‘ in ei gia dapli onns enneu annualmein, mo adumbatten seviults tier quellas duas autoritats cun rela- tivas supplicas privatas, officialas e diplomaticas. Dal maun grischun ein ins actualmein vid la lavur ded arver e fuss quella finida sigl 1 Juni, mo da vard uranèsa ei aunc buca fiers ora ina soletta palla neiv, aschia che ils Uranès vegnan ils 2 de Juni puspei a stover mazzar atras cufflaus e lavinas la massa cavalls de tscheins, che van quei di naven dela fiera de Trun sur culm.